UGG, κλασσική μπότα από δέρμα προβάτου
Το **UGG®** (προφέρεται αγκ) είναι εμπορικό σήμα για υποδήματα και ενδύματα μόδας που ανήκει στην Αμερικανική εταιρεία **Deckers Outdoor Corporation**.. Το εμπορικό σήμα UGG είναι πασίγνωστο για τις κλασικού στυλ μπότες από δέρμα προβάτου, αλλά η σειρά περιλαμβάνει υποδήματα, σανδάλια, πλατφόρμες, παντόφλες, πλεκτά, πανωφόρια και τσάντες. Το δέρμα προβάτου που χρησιμοποιείται στις μπότες UGG είναι διπλής όψεως, σουέτ από την εξωτερική πλευρά και μάλλινη προβιά από την εσωτερική. Η γούνα είναι πορώδης ώστε να διατηρεί τα πόδια δροσερά το καλοκαίρι και ζεστά τον χειμώνα.

Ιστορικό
--------

Το στυλ που έχουν οι μπότες από δέρμα προβάτου επινοήθηκε από τον Αυστραλό σέρφερ Σέιν Στέντμαν (Shane Stedman). Σχεδίασε τις μπότες για να διατηρεί τα πόδια του ζεστά μετά το σέρφινγκ στα παγωμένα αυστραλιανά νερά. Το 1971 ο Stedman καταχώρησε το σήμα UGH-BOOTS στην Αυστραλία και το 1982 καταχώρησε το σήμα UGH.

Το 1978, ένας άλλος Αυστραλός σέρφερ, ο Μπράιαν Σμιθ (Brian Smith) έφερε στις ΗΠΑ αρκετά ζευγάρια μπότες από δέρμα προβάτου φτιαγμένες στην Αυστραλία, ξεκίνησε να τις πουλά στη Νέα Υόρκη και την Καλιφόρνια και ίδρυσε την εταιρεία υποδημάτων **UGG Australia** στις Ηνωμένες Πολιτείες της Αμερικής. Ως πελάτες του είχε τους σέρφερ της Καλιφόρνια και τον κόσμο του Χόλιγουντ. Το 1985, ο Smith ζήτησε την καταχώρηση του λογοτύπου UGG που κατείχε στην Αυστραλία και στις Ηνωμένες Πολιτείες, και απέκτησε την καταχώρηση το 1987.

Το 1995, η αμερικανική εταιρεία Deckers Outdoor Corp. εξαγόρασε την εταιρεία του Σμιθ UGG Holdings Inc. για 15 εκατομμύρια δολάρια. Το 1996, ο Στέντμαν πούλησε το δικαίωμα του στο αυστραλιανό σήμα UGG στην Deckers για 10.000 λίρες Αγγλίας και για τρία ζευγάρια μπότες UGG για κάθε επόμενο χρόνο μέχρι το τέλος της ζωής του.

Η Deckers Outdoor Corporation (NASDAQ:DECK) είναι εταιρεία που κατασκευάζει υποδήματα και εδρεύει στην Γκολέτα (Goleta) της Καλιφόρνιας των Ηνωμένων Πολιτειών. Ξεκίνησε το 1973 κατασκευάζοντας σανδάλια υπό τη διοίκηση του Doug Otto. Η Deckers σήμερα διαθέτει, εκτός από τα UGG, έξι επιπλέον εμπορικά σήματα-προϊόντα, συγκεκριμένα τα **Τeva, Simple Shoes, Sanuk, Tsubo, Ahnu και Mozo**. Κάθε ένα από αυτά τα σήματα-προϊόντα είναι πρωτοπόρο στην κατηγορία του και στην περίπτωση του UGG και του TEVA δημιούργησαν μια νέα κατηγορία υποδημάτων. Κάθε ένα από αυτά τα σήματα-προϊόντα έχει τη δική του μοναδική προσωπικότητα.

**TEVA.** To 1984, ο Μαρκ Θάτσερ (Mark Thatcher), ένας νεαρός οδηγός ποταμών στο Γκραν Κάνιον της Αριζόνα επινόησε το πρώτο στον κόσμο αθλητικό (σπορ) σανδάλι και δημιούργησε το εμπορικό σήμα και προϊόν TEVA. Η σειρά TEVA από τότε έχει επεκταθεί από τα σανδάλια σε υποδήματα και μπότες και παραμένει πρωτοπόρος στα υποδήματα για υπαίθριες δραστηριότητες. Η λέξη «Teva» σημαίνει φύση στην εβραϊκή γλώσσα.
**SIMPLE.** Το 1991, η εταιρεία Simple Shoes ιδρύθηκε από τον Eric Meyer κάτοικο Καλιφόρνιας. Η Simple καθιερώθηκε ως μια μικρή εταιρεία υποδημάτων, η οποία προσέφερε οικολογικώς φιλικά υποδήματα χωρίς το υπερβολικό στερεότυπο των πολύ μεγάλων εμπορικών ονομάτων.
**SANUK.** Ιδρύθηκε το 1997 από τον Jeff Kelley, κάτοικο της Βόρειας Καλιφόρνιας. Η Sanuk παράγει υποδήματα σχεδιασμένα με ιδιαιτερότητα και έμπνευση για εξωτερικούς χώρους. Πήρε το όνομά της από την ταϊλανδέζικη λέξη «διασκέδαση», και προσπαθεί να παράγει πρωτοποριακά προϊόντα τα οποία και ακολουθούν τη μόδα και είναι λειτουργικά.
**TSUBO.** Το εμπορικό σήμα και προϊόν Tsubo δημιουργήθηκε από τον Patrick McNulty και τον Βρετανό σχεδιαστή Nick O’Rorke το 1997 και έγινε παγκοσμίως γνωστό όνομα με πωλήσεις στις ΗΠΑ, το Ηνωμένο Βασίλειο, τον Καναδά, τη Γαλλία, το Βέλγιο, την Ολλανδία, την Αυστρία, την Ιαπωνία, το Χονγκ Κονγκ και την Κορέα. To Tsubo είναι παπούτσι πόλης με εξαιρετικό σχέδιο, άνεση και λειτουργικότητα. Η λέξη «Tsubo» σημαίνει στα Ιαπωνικά σημείο πίεσης.
**MOZO.** Το 1997, ένας Αμερικανός, ο Jim Agnew δημιούργησε το εμπορικό σήμα και προϊόν Mozo για να σχεδιάσει παπούτσια για άτομα που στέκονται πολλές ώρες όρθια στην εργασία τους. Στα παπούτσια Mozo χρησιμοποιείται χαρακτηριστική ποιότητα δέρματος, εξωτερικές σόλες που αποδεδειγμένα δεν γλιστράνε και είναι δημοφιλή στους επαγγελματίες στον χώρο της εστίασης στις ΗΠΑ. Στα ισπανικά «Mozo» είναι ο νεαρός άνδρας που βοηθά στις βαριές δουλειές στο ράντσο.
**AHNU.** Το Ahnu δημιουργήθηκε στη Βόρεια Καλιφόρνια το 2001 από τους πρώην εργαζομένους της Keen Footwear, τους Jim Van Dine, Jacqueline Lenox, Jenny Fredericks και Scott McGuire. Στόχος του Ahnu ως προϊόν είναι να πετύχει ασυναγώνιστη επίδοση στο παπούτσι. Η ομάδα του Ahnu εργάζεται με κορυφαίους βιομηχανικούς σχεδιαστές και αθλητές ώστε να αναπτύξουν ένα παπούτσι το οποίο θα παρέχει την κατάλληλη ισορροπία ανάμεσα στην αντίσταση λόγω τριβής, το κράτημα, την ευκαμψία, την προστασία από τα τραντάγματα και την αντοχή για ένα πλήθος υπαίθριων δραστηριοτήτων είτε για πορεία σε ανώμαλο δρόμο, σε παραλίες ή σε βουνοπλαγιές. Η λέξη «Ahnu» προέρχεται από την Κελτική μυθολογία, τη θεά της ισορροπίας και της ευζωίας.
### Τάση μόδας

Στις αρχές της δεκαετίας του 2000 οι μπότες UGG δημιούργησαν τάση μόδας και έγιναν πολιτισμικό φαινόμενο. Μεγάλο μέρος της δημοτικότητας τους οφείλεται στην Oprah Winfrey, διάσημη προσωπικότητα της αμερικανικής τηλεόρασης. Ξεκινώντας το 2000 η Oprah συμπεριέλαβε τις μπότες ως ένα από «τα αγαπημένα της πράγματα» και τις παρουσίασε πέντε φορές στο ειδικό πρόγραμμά της για τις Διακοπές. Αστέρες του αμερικανικού κινηματογράφου όπως η Kate Hudson, η Sarah Jessica Parker, η Jennifer Anniston και η Cameron Diaz έχουν φωτογραφηθεί φορώντας μπότες UGG. Το Footware News ανακήρυξε την ετικέτα UGG «Σήμα-Προϊόν της Χρονιάς».

Εμπορικό Σήμα
-------------

Το εμπορικό σήμα UGG συνήθως εμφανίζεται πάνω σε μια παραλληλόγραμμη πινακίδα στη φτέρνα της μπότας. Το πιο γνωστό λογότυπο UGG σχηματίζεται από τα γράμματα **U-G-G** σε γοτθική γραμματοσειρά, το δε κεντρικό (μεσαίο) γράμμα **"G"** είναι μεγαλύτερο και καλύπτει τα (εκατέρωθεν) πλευρικά του γράμματα.

Το UGG αποτελεί κατοχυρωμένο σήμα της Deckers Outdoor Corporation σε περισσότερες από 145 χώρες, περιλαμβανομένων των ΗΠΑ, της Ευρώπης και της Κίνας.

Στις αρχές του 2000 η ζήτηση για μπότες από δέρμα προβάτου με το σήμα UGG αυξήθηκε, εν μέρει λόγω της υποστήριξης των διασημοτήτων. Οι Αυστραλοί κατασκευαστές άρχισαν να πωλούν μέσω του Διαδικτύου μπότες από δέρμα προβάτου οι οποίες έφεραν σήματα πανομοιότυπα η παρόμοια με το σήμα UGG. Η εταιρεία τότε ξεκίνησε μια σοβαρή προσπάθεια να σταματήσει την παραβίαση του σήματός της και απέστειλε προειδοποιητικές επιστολές στους Αυστραλούς κατασκευαστές προκειμένου να απέχουν από τη χρήση και παραβίαση των δικαιωμάτων της επί του σήματος. Κατόπιν διαιτησίας σχετικά με τη χρήση του domain name, απαγορεύθηκε στους ανταγωνιστές να κάνουν χρήση της λέξης UGG ως ονομασία ιστοτόπων. Το Αυστραλιανό Γραφείο Σημάτων απείλησε σχετικώς τις εν λόγω αυστραλιανές επιχειρήσεις.

«Το Διαδίκτυο παρέχει εύκολη πρόσβαση στις παγκόσμιες αγορές και δεν περιορίζεται στα εθνικά σύνορα. Εάν συναλλάσσεστε μέσω του Διαδικτύου πρέπει να αντιλαμβάνεσθε τους νόμους της χώρας στην οποία πουλάτε τα προϊόντα ή τις υπηρεσίες σας. Όταν εισάγετε μέσω Διαδικτύου προσφορά για πώληση στην Αυστραλία η οποία προϋποθέτει αγορά από το εξωτερικό, αυτό ισοδυναμεί με συναλλαγή με το εξωτερικό και μπορεί να σας εκθέσει σε αγωγές και δαπανηρή αντιδικία.» 
Σε απάντηση των ενεργειών αυτών της Deckers, οι Αυστραλοί κατασκευαστές ίδρυσαν την Ένωση Αυστραλιανού Δέρματος Προβάτου για να αντιμετωπίσουν το αίτημα της εταιρείας. Οι Αυστραλιανές εταιρείες κατέθεσαν αγωγές για να ακυρώσουν τα Αυστραλιανά σήματα της Deckers. Ο McDougall πετυχε να ακυρώσει ένα καταχωρημένο σήμα το UGH-BOOTS στην Αυστραλία για μη χρήση  Παρ' όλα αυτά η Luda Productions απέτυχε στην προσπάθειά της να ακυρώσει την καταχώρηση της Deckers για το σήμα UGG AUSTRALIA και απεικόνιση το οποίο είχε γίνει δεκτό με απόφαση του 2006 και παραμένει καταχωρημένο στην Αυστραλία.

Σχετικά με την ισχύ του εμπορικού σήματος UGG έχουν γίνει δικαστικοί αγώνες στην Αυστραλία, τις Ηνωμένες Πολιτείες της Αμερικής, την Ευρώπη και την Τουρκία. Δικαστικές αποφάσεις στις Ηνωμένες Πολιτείες της Αμερικής, την Ολλανδία, την Τουρκία και την Κίνα απέρριψαν τον ισχυρισμό ότι η λέξη UGG είναι κοινόχρηστη και επικύρωσαν την καταχώρηση του εμπορικού σήματος UGG. Στις ΗΠΑ η Deckers άσκησε αγωγή για να απαγορεύσει στους αντιδίκους της να χρησημοποιούν τον όρο **«μπότες ug»**. Οι εναγόμενοι υποστήριξαν ότι το εμπορικό σήμα UGG είχε καταστεί κοινόχρηστο. Το δικαστήριο απέρριψε τον ισχυρισμό, δηλώνοντας ότι οι εναγόμενοι προσήγαγαν μόνον αστεία αποδεικτικά στοιχεία σχετικά με το ότι ο όρος «μπότες ug» χρησιμοποιείται ευρέως από πάρα πολλούς σε πλήθος περιπτώσεων. Το Δικαστήριο προσέθεσε ότι οι εναγόμενοι αγνόησαν τα αποτελέσματα της έρευνας τα οποία υποβλήθηκαν και από τις δυο πλευρές και τα οποία εμφανώς αποδεικνύουν ότι ο όρος UGG δεν είναι κοινόχρηστος ..84% όσων απάντησαν στην έρευνα πίστευαν ότι το UGG αποτελεί εμπορικό σήμα προϊόντος. Τέλος, το Δικαστήριο απεφάνθη ότι, ακόμα και αν ο όρος είναι κοινόχρηστος στην Αυστραλία, δεν έχει επίδραση στην ισχύ του εμπορικού σήματος στις Ηνωμένες Πολιτείες της Αμερικής. Επίσης απεφάνθη ότι το εμπορικό σήμα UGG της Deckers έχει εξαιρετικά διακρίνουσα δύναμη.

Στην υπόθεση της Ολλανδίας, ο Δικαστήριο αποφάσισε ότι το UGG αποτελεί έγκυρο εμπορικό σήμα. Απέρριψε τον ισχυρισμό του αντιδίκου ότι «έχει καταστεί κοινόχρηστο στην Αυστραλία» και έκρινε ότι κανείς δεν μπορεί να υποστηρίξει ότι ο όρος αυτός έχει καταστεί κοινόχρηστη λέξη στο Βέλγιο, την Ολλανδία και το Λουξεμβούργο βασιζόμενος στη γνώμη μιας η περισσοτέρων εταιρειών της Αυστραλίας. Το Δικαστήριο δεν είχε λόγο να αμφισβητήσει ότι το UGG δεν αποτελεί πασίγνωστο εμπορικό σήμα στις χώρες της Μπενελούξ.

Στην υπόθεση της Τουρκίας, το Δικαστήριο αποφάσισε ότι το σήμα δεν αποτελούσε κοινόχρηστο η περιγραφικό όρο αλλά ήταν πράγματι ιδιαίτερα γνωστό στους Τούρκους καταναλωτές ως δηλωτικό προέλευσης του προϊόντος. Σύμφωνα με τον Τουρκικό Νόμο, λέξεις οι οποίες έχουν περιγραφική έννοια σε άλλες γλώσσες θα αποκλείονται από καταχώρηση ως εμπορικά σήματα μόνον αν είναι ευρέως γνωστές στην Τουρκία. Το Δικαστήριο έκρινε ότι το UGG δεν έχει κάποιο νόημα ως λέξη στα Τουρκικά εκτός από το ότι αποτελεί εμπορικό σήμα. Επίσης, το Δικαστήριο αναφέρθηκε σε μια ανεξάρτητη έρευνα που κατέληξε στο ότι το σήμα UGG είναι ευρύτατα αναγνωρίσιμο από τους Τούρκους καταναλωτές.

Στην υπόθεση της Κίνας, το Δικαστήριο αποφάσισε ότι το UGG αποτελεί έγκυρο σήμα και έκρινε περαιτέρω ότι εφόσον τα δικαιώματα επί των σημάτων έχουν τοπικό χαρακτήρα, το θέμα του αν το UGG αποτελεί κοινόχρηστο όνομα για μπότες από δέρμα προβάτου στην Αυστραλία είναι άσχετο με την παρούσα υπόθεση. Επισης, απεφάνθη ότι το αίτημα της Deckers για την επιδίκαση αποζημιάσεως και δικαστικής δαπάνης επί της εφέσεως είχε έρεισμα (συν τοις άλλοις) την αξία και τη φήμη των σημάτων της.

Απομιμήσεις
-----------

Το εμπορικό σήμα και προϊόν UGG έχει καταστεί θύμα απομιμήσεων, κυρίως στην Κίνα. Ιστοσελίδες μέσω των οποίων πωλούνται προϊόντα απομιμήσεων δημιουργούνται εύκολα, και εκείνοι που προβαίνουν στις απομιμήσεις αντιγράφουν τις φωτογραφίες και το κείμενο από την αυθεντική ιστοσελίδα, έτσι ώστε η ιστοσελίδα με τις απομιμήσεις να μοιάζει με την αυθεντική. Υπηρεσίες που επιβάλλουν τον νόμο έχουν σταματήσει χιλιάδες δημοπρασίες μέσω eBay και ιστοσελίδες με τις οποίες πωλούνται απομιμήσεις των μποτών UGG. Στις ΗΠΑ και το Ηνωμένο Βασίλειο υπάλληλοι των Τελωνείων επιβάλλοντας τον νόμο έχουν κατάσχει μεγάλες ποσότητες απομιμητικών προϊόντων UGG και άλλων προϊόντων πολυτελείας.

Σύμφωνα με την εφημερίδα Evening Times της Γλασκώβης τον Ιούλιο του 2010, σπείρες εγκληματιών κατέκλυσαν τη Γλασκώβη με κίβδηλα παπούτσια. Οι Αρχές μέχρι τη Βόρεια Σκωτία κατέσχεσαν εκατοντάδες ζευγάρια «απαραίτητα» ("must-have") παπούτσια.... Ο Neil Coltart, του Δημοτικού Συμβουλίου της Γλασκώβης, λέει: "Αυτές οι μπότες έρχονται σε κουτιά που μοιάζουν με τα αληθινά, με ετικέτες και ταμπέλες. Ομως το προϊόν εμφανώς δεν έχει την ποιότητα που θα περίμενες από τη UGG. Έξω από την έξυπνη συσκευασία τους, οι μπότες εμφανώς δεν είχαν κατασκευαστεί από το άνετο δέρμα προβάτου της UGG, αλλά από μια φτηνή χειροποίητη γούνα. Μια μάλιστα είχε το χαρακτηριστικό της σήμα UGG κολλημένο στη φτέρνα της ανάποδα. Κρατώντας ένα ζευγάρι ο Coltart είπε «Πιστεύω ότι οι πιο πολλοί θα ήταν δυσαρεστημένοι αν είχαν αγοράσει μπότες UGG και έφερναν στο σπίτι αυτές».(αναφορά)

Το 2009 υπάλληλοι τελωνείου στις ΗΠΑ κατέσχεσαν 60.000 ζευγάρια μη αυθεντικές μπότες UGG, και η εταιρεία ήγειρε αγωγές εναντίον 2500 ιστοσελίδων οι οποίες πωλούσαν παραποιημένα προϊόντα, καθώς και εναντίον κάποιων 170,000 καταχωρήσεων στο eBay, στο Craigslist και σε άλλες συναφείς ιστοσελίδες. Ο Leah Evert-Burks, διευθυντής του τμήματος προστασίας σημάτων της Deckers είπε στους Times της Νέας Υόρκης «Ο καταναλωτής είναι τυφλός ως προς την πηγή του προϊόντος.... Οι παράνομες ιστοσελίδες ανεβαίνουν σχετικά εύκολα, και οι απομιμητές αντιγράφουν φωτογραφίες από το αρχείο, το κείμενο της ιστοσελίδας, έτσι ώστε να εμφανίζεται σαν την ιστοσελίδα της Deckers».

Παραπομπές
----------

1. 1 2 3 4 5 6  Neigher, Julie. «It looks like Ugg love,». *It looks like Ugg love,*. LA Times. Ανακτήθηκε στις 20 Δεκεμβρίου 2009.
2. 1 2 3 4 5 6 7 8 9  Cronin, Emily. «The story of Ugg». *The story of Ugg*. UK Telegraph. Ανακτήθηκε στις 30 Ιανουαρίου 2011.
3. 1 2 3 4  Herald, Morning. «inventor Shane Stedman happy to trade dollars for surf,». *inventor Shane Stedman happy to trade dollars for surf,*. Αρχειοθετήθηκε από το πρωτότυπο στις 2 Φεβρουαρίου 2012. Ανακτήθηκε στις 15 Φεβρουαρίου 2011.
4. 1 2 3   Αρχειοθετήθηκε 2012-04-25 στο Wayback Machine.
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 12 Μαρτίου 2011. Ανακτήθηκε στις 9 Ιανουαρίου 2012.
6. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 19 Δεκεμβρίου 2011. Ανακτήθηκε στις 9 Ιανουαρίου 2012.
7. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 13 Δεκεμβρίου 2011. Ανακτήθηκε στις 9 Ιανουαρίου 2012.
8. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 29 Δεκεμβρίου 2011. Ανακτήθηκε στις 9 Ιανουαρίου 2012.
9. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 22 Δεκεμβρίου 2011. Ανακτήθηκε στις 9 Ιανουαρίου 2012.
10. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 16 Δεκεμβρίου 2011. Ανακτήθηκε στις 9 Ιανουαρίου 2012.
11. 1 2  Lorrie, Grant. «UGG boots a fashion kick». *UGG boots a fashion kick*. USA Today. Ανακτήθηκε στις 10 Δεκεμβρίου 2003.
12. 1 2 3  «Αρχειοθετημένο αντίγραφο». Αρχειοθετήθηκε από το πρωτότυπο στις 31 Μαρτίου 2012. Ανακτήθηκε στις 9 Ιανουαρίου 2012.
13. ↑
14. ↑  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 25 Απριλίου 2012. Ανακτήθηκε στις 9 Ιανουαρίου 2012.
15. ↑  Luda Productions Pty. Ltd. v. Deckers Outdoor Corp (11 August 2006). «Decision of a Delegate of the Registrar of Trade Marks with Reasons». *IP Australia*.. Ανακτήθηκε στις 11 August 2006.
16. 1 2  UGG Holdings, Inc. v. Clifford Severn (February 24, 2005). «Αρχειοθετημένο αντίγραφο». *United States District Court, Case No. CV 04-1137-JFW (FMOx)*. Αρχειοθετήθηκε από το πρωτότυπο στις 2011-07-16.. Ανακτήθηκε στις February 24, 2005.
17. 1 2  Verdict: Deckers Outdoor Corp v La Cheapa V.O.F. Case number / Docket number: 74950 / HA ZA 08-2234, (December 24, 2008). *Court Dordrecht*.
18. 1 2 3
19. 1 2 3  Huge haul of fake clothes seized in London, (March 19, 2010). «Huge haul of fake clothes seized in London,». *BBC News*.. Ανακτήθηκε στις March 19, 2010.
20. 1 2 3 4 5  Clifford, Stephanie. «Economic Indicator: Even Cheaper Knockoffs». *Economic Indicator: Even Cheaper Knockoffs*. The New York Times. Ανακτήθηκε στις 31 Ιουλίου 2010.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **UGG** |